Болгарда куеласы барс сыны сезгә ошыймы?

	21 май көнне Болгарда 12 метрлы барс сыны куелачак. Аны бурят сынчысы Даши Намдаков эшләгән. Социаль челтәрләрдә бу сынның кыяфәте зур тәнкыйть уятты. Татарстан президентына “Твиттер”да дәгъвә яудыралар. Әмма Рөстәм Миңнехановка бу сын ошаган булып чыкты. Менә кайбер язулар. Һәм сораштыру: Болгарда куеласы барс сыны сезгә ошыймы?	         
 Раил Өметбаев:
Рөстәм әфәнде, сезгә Борынгы Болгарда куелачак “Хранительница” статуясы ошыймы? Андый нәрсә кирәк дип саныйсызмы?

Гамил Нур:
Һәйкәл дуңгыз, песи, шайтан кебек :(. Матюшино, Бауман йә Федосеевскийга ярый! Болгарга башка барс юкмы?

Римма Бикмөхәммәтова:
Куркыныч барска охшатып ясалган һәйкәлсыман әйбер татарлар өчен ислам бишеге булган Болгарга туры килми. Килешәсезме?

 Гамил Нур:
 Гафу итегез, чынлап та ул һәйкәлне Болгар яратучы халык бик иләмсез яки урынсыз дип таба. Аны башкалада куеп булмас микэн?

Наил Сафиуллин:
 Рөстәм Нургалиевич, теге хашәрәт барсны Болгарга куя күрмәгез, зинһар. Исламга каршы килү һәм бик ямьсез булу сәбәпле.

Тәбриз Яруллин:
Швейцариядә агач күчереп утыртканда да референдум уздыралар, нишләп тарихи символларны урнаштырганда халык фикере соралмый?

 Әлфия Бәдретдинова:
Рөстәм Нургалиевич, Болгарда куела торган һәйкәл бигрәк ямьсез! Зинһар өчен, аны үзгәртүне сорыйбыз!          
    
	---	
Матбугат.ру

	№ --- | 20.03.2012	


